stanford-oval/wikipedia huggingface dataset:
תקשורת סלולרית בישראל
תדרי הסלולר

מערכות הסלולר בישראל מופעלות על ידי החברות השונות, בתחומי תדר שונים, כמתואר בטבלה הבאה:
| שמות חברות (חולקות תשתית משותפת) | מס' רצועה (תדר במה"צ)> דור 2 | מס' רצועה (תדר במה"צ)> דור 3 | מס' רצועה (תדר במה"צ)> דור 4 | מס' רצועה (תדר במה"צ)> דור 5 |
| --- | --- | --- | --- | --- |
| סלקום, גולן טלקום, Wecom | B3 (1800) | B5 (850), B1 (2100) | B3 (1800), B7 (2600), B28 (700) | n3 (1800), n7 (2600), n28 (700), n78 (3500) |
| פרטנר, הוט מובייל, 019, וואלה מובייל, אקספון | B8 (900), B3 (1800) | B8 (900), B1 (2100) | B1 (2100), B3 (1800), B7 (2600), B28 (700) | n28 (700), n78 (3500) |
| פלאפון ורמי לוי תקשורת | אין | B5 (850), B1 (2100) | B3 (1800), B5 (850), B7 (2600), B28 (700) | n3 (1800), n28 (700), n78 (3500) |

לתחום התדרים שבשימוש החברות השונות, חשיבות רבה בהתאמת המכשיר הסלולרי לרשת. מכשיר שאינו תומך בכל התדרים של חברת הסלולר של המנוי יסבול מבעיות קליטה וכיסוי חלקי במקרה הטוב, ומחוסר יכולת להשתמש במכשיר כלל במקרה הרע. אמנם ניתן לראות כי כל החברות בישראל תומכות בתדר 2100, אך הסתמכות על תמיכה בתדר זה בלבד בעייתית, שכן לא מובטח כיסוי מלא בתדר 2100, וכמו כן לתדר זה יש עבירות מוגבלת בתוך בניינים ומקומות סגורים.
מכשירים סלולריים מסוגים שונים תומכים בשיטות שידור שונות ובתחומי תדר שונים:
מכשירי דור 2 - ברשתות סלקום, פרטנר, והמפעילים הווירטואליים המשתמשים בתשתיות שלהן. לא ניתן להשתמש במכשירים אלו ברשתות האחרות.
מכשירי דור 3 (הפועלים בתדר 850MHz ו-2100MHz) - ברשתות סלקום, פלאפון וגולן טלקום. עד חודש ספטמבר 2020 יוחלף תדר 850MHz לתדר 900MHz בתקינה אירופאית. מכשירים אלו תואמים גם לרשת פרטנר ללא תדר 900MHz ברשת ה-3G (דור 3).
מכשירי דור 3 (הפועלים בתדרים 900MHz ו-2100MHz) - ברשת פרטנר והוט מובייל (במסגרת נדידה לפרטנר). המכשירים תואמים לרשתות סלקום וגולן טלקום (במסגרת נדידה לסלקום) ו-012 מובייל (במסגרת נדידה לפרטנר), תוך הסתמכות על רשת ה-2G שלהם בתור גיבוי. ברשת פלאפון יש הסתמכות על תדר 2100MHz בלבד, ולכן התאמתם באזורים שונים עלולה להיות חלקית.
מכשירי דור 3 הפועלים בכל התדרים אשר יתאימו לכל הרשתות הם לדוגמה iPhone 4 ומעלה, וכמו כן-Samsung Galaxy S II ומעלה.
מכשירי דור 4 LTE - תדר 1,800MHz (רצועה 3). עושות בו שימוש רשתות פרטנר, 012 מובייל, סלקום, גולן טלקום, פלאפון, וואלה מובייל, היי מובייל, יופון, הוט מובייל ורמי לוי. תדר 2,100MHz (רצועה 1). עושות בו שימוש רשתות פרטנר, 012 מובייל והוט מובייל. ביולי 2018 הוקצו תדרים חדשים לרשתות פרטנר והוט מובייל בתדר 700MHz (רצועה 28) ובתדר 1,500MHz (רצועה 32).
מכשירי דור 4 LTE - הפועלים בכל התדרים אשר יתאימו לכל הרשתות הם לדוגמה (A1457, A1530) iPhone 5s ומעלה, וכמו כן - (G900F, G900I) Samsung Galaxy S5 ומעלה.
מכשירי דור 4+ LTE Advanced - נדרשת תמיכה ב-LTE Cat6 ומעלה, המאפשר שימוש ב-40MHz לשימוש בשתי רצועות תדרים לדוגמה iPhone 6S ומעלה, וכמו כן - Samsung Galaxy S7 ומעלה.
אולם, ישנם מכשירים המיועדים למדינות או חברות מסוימות, שחסר בהם התדר 1800MHz, שעליו פועל הדור הרביעי בישראל.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. חסר מידע עד שנת 2000.
כבר בשנת 1968 בוצע בישראל ניסוי קצר מועד להפעלת טלפונים ניידים ברכבים של הדואר במערכת שנקראה "מערכת טלפון ניידת ומשוכללת". עד שנות ה-80 של המאה ה-20, התקשורת הניידת היחידה שהייתה זמינה, הייתה באמצעות מכשירי קשר, אשר נתמכו ברשת רב תדר, שהופעלה על ידי מוטורולה. רשת זו, אשר לימים הפכה לרשת מירס, הייתה מנותקת לחלוטין מרשת הטלפונים הקווית ושימשה בעיקר גופים בתחומי התחבורה (מוניות, כלי טיס ושיט), גופי ביטחון שונים וארגונים עם צוותי שטח.
מלבד זאת הוקמה רשת חד כיוונית של מכשירי זימונית שונים, שאפשרו לקבל הודעות קוליות או כתובות, אך לא להגיב עליהן.
היסטוריה > 1986 - 1994 (עידן פלאפון)

בשנת 1983 החלו הצעדים הראשונים להקמת רשת סלולרית ראשונה בישראל, שהופעלה בשנת 1986 על ידי חברת פלאפון, אשר זכתה לבלעדיות לפי חוק, פנתה ללקוחות אמידים בלבד וגבתה מחירים גבוהים מלקוחותיה. התשתית של רשת זו התבססה על קווי הנל"ן של חברת האם בזק. מחירי זמן האוויר היו גבוהים מאוד והגיעו בשנת 1994 ל-200 אגורות לדקת זמן אוויר.
בשנת 1994 קבעה שרת התקשורת דאז, שולמית אלוני, מכרז לרשת סלולרית שנייה. המכרז נגמר ב-11 במאי 1994, בו השתתפו מגוון חברות בהן חברת סלקום בשליטת חברת BellSouth האמריקאית, אשר זכתה לבסוף והפכה לחברת הסלולר השנייה בישראל, עם מחיר זמן אוויר הנמוך ב-80% מהמחיר שהוצע באותם הימים על ידי חברת פלאפון, והפך את הסלולרי לזמין בכל כיס בישראל.
היסטוריה > שנות ה-2000

בעשור הראשון של המאה ה-21, המשיכו חברות הסלולר להשקיע בשיפורים טכנולוגיים ובמקביל במציאת שווקים חדשים, כגון בני נוער. חשש הולך וגדל להשפעות בריאותיות של קרינת טלפון סלולרי הביאה את החברות לייסד במשותף את פורום החברות הסלולריות, גוף שמטרתו "להציג בפני הציבור את העובדות בנוגע לבטיחותה של הרשת".
באמצע העשור החלו החברות להקים רשתות דור 3, אשר חייבו הוספת תחנות בסיס רבות, דבר שהביא את קונפליקט הקרינה והבריאות לממדים חדשים. במקומות מסוימים אף הוצתו אנטנות, אך הצורך ההולך וגדל של הציבור בתקשורת הסלולרית, גרם לירידה בהתנגדות ולהשלמת הציבור עם התחנות. לנושא זה תרמה מדיניות שקופה יותר של משרד התקשורת והחברות השונות, בנושא מיקומי האנטנות[דרוש מקור].
עשור זה התאפיין גם בעליית השימוש ב-SMS. השימוש הלך ונפוץ ככל שהתווספו מכשירים אשר תומכים בקלות בתכונה זו. SMS הפך לכלי תקשורת לכל דבר ואף הפך לכלי מוביל בקשר בין הטלוויזיה המסחרית לבין קהל הצופים. טכנולוגיות אחרות, כגון שיחות וידאו, או הודעות MMS לא הצליחו להתחבב על הציבור וזאת למרות ההשקעה הגדולה של החברות בדור השלישי.
עם כניסת אורנג' לשוק הסלולרי ב-1999 לראשונה בישראל הוקמה רשת GSM שאפשרה הבאת מכשירים ניידים ממדינות אחרות. לאחר כמה שנים גם סלקום הקימה רשת בטכנולוגיית GSM. חברת פלאפון היחידה שדילגה על המהלך ועברה ישירות לרשת דור שלישי ב-2006 באיחור משמעותי ביחס למתחרותיה.
נכון ל-2006, ל-87% ממשקי הבית היה לפחות מכשיר סלולרי אחד ול-62% ממשקי הבית היה יותר ממכשיר אחד.
בסוף שנת 2008 החלו החברות הסלולריות הגדולות, להציע שירותי אינטרנט מהיר על גבי התשתית הסלולרית ובמחירים נמוכים מבעבר. הדבר פתח אפשרויות תקשורת חדשות, המתבססות על היכולת האינטרנטית של המכשירים המודרניים. כך למשל, ניתן לבצע שיחות סקייפ על גבי אינטרנט סלולרי ואף קיומם של מפעילי סלולר וירטואליים.
היסטוריה > 2010 - רגולציה ורפורמה בתקשורת

בדצמבר 2010 אישרה הכנסת את חוק ההסדרים במסגרתו אושרו סעיפים שמטרתם להביא להגברת התחרות ולביטול חסמי מעבר. אלה התווספו לשורת החלטות של משרד התקשורת שנועדו לקדם את התחרות בשוק התקשורת בישראל, ובכללן פרסום מכרז לשני מפעילים נוספים ומתן רישיון לשש חברות
לשמש כמפעילים סלולריים וירטואליים. התקנות החדשות שנקבעו:
היסטוריה > 2010 - רגולציה ורפורמה בתקשורת > ניידות מספרים וקנסות יציאה

חברות הסלולר קיבלו בישראל קידומת לכל חברה. לקוח אשר ביקש לעבור מחברה לחברה היה צריך לעבור מחסום של שינוי מספר הטלפון שלו, דבר שהיווה תמריץ שלילי ודיכוי התחרות. בשנת 2005 הוציא משרד התקשורת הוראות, אשר חייבו את החברות להיערך לאפשרות לנייד מספרי טלפון בין החברות. יוזמה זו נתקלה בהתנגדויות רבות, אך בסופו של דבר, בדצמבר 2007, יצאה הניידות לדרך ואפשרה למנוי לעבור חברה מבלי לוותר על המספר.
מחסום נוסף שהקשה על תחרות בתחום הסלולר, היא שיטת התמחור. על מנת לשמור על הלקוחות, יצרו חברות הסלולר השונות חבילות מורכבות, הכוללות תנאים והנחות שונים ומשונים, כאשר הבסיס המשותף לרוב החבילות הללו, הוא התחייבות הלקוח ל-36 חודשים. "שבירת" התוכנית לפני תום 36 החודשים, גררה קנסות ותשלומים שונים. משרד התקשורת נלחם אף בשיטה זו, בהעמידו את זמן ההתחייבות המקסימלי לכ-18 חודשים.
לפי חוק ההסדרים, על חברות הסלולר נאסר להכניס מרכיב של קנסות יציאה בהסכמים שלהן עם מנויים. החברות תוכלנה לגבות אך ורק תשלום סמלי עבור הפסקת ההתקשרות - %8 כפול מספר החודשים שנותרו למנוי בתקופת ההתחייבות עם בעל הרישיון שלו. בנוסף, נאסר על החברות לפרוע באופן מיידי את התשלומים שנותרו למנוי עבור המכשיר. בכך, חויבו החברות לאפשר למנוי שביקש לעזוב את החברה לפרוע את התשלומים שנותרו לו באמצעות עסקת אשראי בתשלומים, ולא בדרך של פירעון מיידי.
היסטוריה > 2010 - רגולציה ורפורמה בתקשורת > חסימת כרטיסי SIM ונדידה פנים ארצית

חל איסור על החברות הסלולריות למכור מכשירי סלולר נעולים המיועדים לשימוש רק בכרטיסי ה-SIM של החברה עצמה. בנוסף החברות הסלולריות מחויבות לפתוח ללא תשלום כל מכשיר סלולר שנמכר על ידן בעבר כשהוא נעול לשימוש מפעיל אחר. משמעות ההחלטה היא כי לקוח היה יכול לקחת מכשיר שהוא רכש ברשת אחת ולעבור איתו לחברה אחרת, מבלי שייאלץ להיות תלוי בחברה אותה הוא מבקש לעזוב, בצורך לפרוץ תמורת תשלום את אפיון הנעילה של המכשיר.
החברות הסלולריות שפעלו עם כניסת החוק (פלאפון תקשורת, סלקום, פרטנר תקשורת ומירס) חויבו באירוח חברות סלולריות חדשות על הרשת שלהן (שירותי נדידה פנים ארצית) וזאת עד שאלו ישלימו את פריסת הרשת שלהן.
היסטוריה > 2010 - רגולציה ורפורמה בתקשורת > חובת הנייטרליות ברשת הסלולרית

החוק קובע חובת נייטרליות ברשת האינטרנט הסלולרית - לרבות נייטרליות תמחירית ונייטרליות טכנולוגית (במכשירי הסלולר). החברות מחויבות שלא להפלות אספקת שירותים הניתנים על גבי רשת האינטרנט בדיוק כמו ברשתות הנייחות. המשמעות היא איסור על חברות הסלולר להטיל מגבלות על שימוש באפליקציות מסוימות או בפרוטוקולים מסוימים ברשת האינטרנט.
היסטוריה > 2012 > הגברת התחרות

בדצמבר 2011 החלה ירידת מחירים עם תחילת פעילותה של רמי לוי תקשורת, החברה הראשונה שהפעילה רשת סלולרית וירטואלית.
במאי 2012 חלה בשוק הסלולרי בישראל ירידת מחירים חדשה וחדה, בעקבות כניסתן של שתי מפעילות חדשות, גולן טלקום והוט מובייל (לשעבר מירס). באמצע מאי הודיעו גולן טלקום ואחריו הוט מובייל שהן מתחילות להעניק שירות, והציעו חבילות של דיבור, SMS וגלישה ללא הגבלה ב-89 עד 99 ש"ח. מחירים אלו היו בערך שליש מהמחיר שנדרש כדי לקבל עד אז חבילה דומה בחברות הוותיקות. בנוסף, עבור לקוחות שלא היו מעוניינים בחבילה, הציעו החברות החדשות מחירי דקת שיחה שנעו סביב 10 אגורות לדקה, פחות משליש מהמחיר שהיה מקובל קודם לכן. אלמנט נוסף של הוזלה נגע לתקשורת למדינות אחרות ובתוך מדינות אלה. החבילות של החברות החדשות כללו שיחות חינם ליעדים רבים במדינות אחרות, וכן הוזלה במחירי השימוש בטלפון הסלולרי בעת נדידה במדינות אלה.
החודש הראשון לפעילותן של החברות החדשות אופיין בתלונות רבות של לקוחות על קשיים בניוד מספרים ועל קושי להשיג נציגי שירות, הן בחברות החדשות והן בחברות הישנות. אף על פי כן, ההתלהבות מהתנאים החדשים בשוק עלתה על כל הציפיות, ובתוך שלושה שבועות עברו מאה אלף מנויים להשתמש בשירותי החברות החדשות.
בנוסף, באותה תקופה החלו פעילותם מפעילים וירטואליים: YouPhone של רשת הריבוע הכחול, והום סלולר של הום סנטר. כמו כן אורנג' פתחה מותג מוזל תחת השם של חברת הבת 012. הם הצטרפו לרמי לוי שהקים מפעיל וירטואלי עוד קודם לכן תחת חברת הבת רמי לוי תקשורת.
עם תחילת פעילותן של המפעילות הווירטואליות והמפעילות המלאות הרביעית והחמישית, נוסף על ירידת המחירים והתגברות התחרות בין החברות השונות, חל גם שינוי בהתפלגות המנויים בין החברות השונות. על פי נתונים ממאי 2012:
סלקום עם 3.36 מיליון מנויים, ונטישה של 6.3%
פרטנר עם 3.15 מיליון מנויים, ונטישה של 8%
פלאפון עם 2.88 מיליון מנויים, ונטישה של 3.9%
הוט מובייל עם 400 אלף מנויים (כולל מנויי מירס)
רמי לוי תקשורת עם 62 אלף מנויים, ונטישה של 3%
גולן טלקום עם 738 אלף מנויים
הום סלולר עם 11 אלף מנויים
לצד התועלת לצרכן, לשינויים אלו היו השלכות שליליות על העובדים בחברות התקשורת והמשקיעים בהן הן ישירות והן דרך פירמידת שליטה. מניות התקשורת נפלו ב-48% במחצית הראשונה של 2012, משום שהתחרות בענף גבתה מחברות התקשורת מחיר שהיה מעבר למצופה. הירידה ברווחיות גרמה לכך כי החברות הסלולריות לא יכלו להעביר דיבידנדים לבעלי השליטה בהן, דבר שערער את מצב חברות החזקה אלה, כדוגמת איי די בי חברה לאחזקות שפרסמה הערת עסק חי. כדי להתייעל ולהתאים את עצמן לתנאי השוק המשתנים הודיעו החברות הוותיקות על קיצוצים בכוח אדם. הן הנמיכו משמעותית את מחיריהן, והציעו חבילות בלי הגבלה במחירים שנעו בין 119 ל-159 ש"ח (הבדלי המחיר היו תלויים בעיקר בתנאי הגלישה) אך אלו עדיין היו יקרות מהמחירים שהציעו החברות החדשות.
היסטוריה > 2012 > הרפורמה ביבוא

ב-29 ביולי 2012 נכנס לתוקף צו שיזם שר התקשורת משה כחלון[דרוש מקור] ואושר על ידי ועדת הכלכלה של הכנסת, שמעניק פטור ליבואנים מקבלת רישיון סחר ואישור סוג, עבור יבוא וסחר בסמארטפונים ומכשירים סלולריים. הצו מקל על היבוא ומאפשר לייבא כל מכשיר מקורי וחדש, שקיבל אישור תקינה של הדירקטיבה האירופית Directive1999/5/EC או אישור של הנציבות הפדרלית לתקשורת בארצות הברית, והוא נושא סימון המעיד על העמידה בדרישות. הרציונל מאחורי הרפורמה הוא הסרת חסמי כניסה לשוק הפוגעים בתחרות החופשית ובצרכנים.
היסטוריה > 2014 - LTE

ב-2014 חברות הסלולר החלו בפעילויות הקמה והשקה של רשתות LTE. לחברת סלקום הוקצה תחום תדר והיא חתמה על הסכם שיתוף פעולה עם פלאפון וגולן טלקום להקים במשותף את התשתית האלחוטית של רשת הדור הרביעי. לפרטנר יש תחום תדר ונפרסה תשתית ראשונית בעיר הרצליה, עם הצהרה לסיים ב-2014 את הפריסה של פרטנר ברחבי ישראל.
היסטוריה > 2015

גולן טלקום פירקה בשנת 2015 את האנטנות שהתקינה והחלה לפעול כמפעילה וירטואלית העושה שימוש בתשתיות של חברת סלקום. צעד זה והעובדה שלא אושר הסכם איחוד רשתות עם סלקום מול משרד התקשורת, העמידו בסימן שאלה את המשך פעילותה של החברה, ובאוגוסט 2015 הודיעה החברה שהיא עומדת למכירה. בנובמבר 2015 הודיעה סלקום שהיא רוכשת את החברה תמורת 1.17 מיליארד שקלים חדשים, ותישא בכל חובותיה כלפי הלקוחות ומשרד התקשורת. משרד התקשורת לא אישר את העסקה שבוטלה כתוצאה מכך.
היסטוריה > 2017

בתחילת 2017 הודיעה גולן טלקום כי היא תירכש על ידי "אלקטרה צריכה".
היסטוריה > 2018

באפריל 2018 החלה לפעול חברת סלולר נוספת, אקספון, תחת המותג we4G, בשנת 2021 לאחרונה שנמכרה השליטה מחברת אקספון לקרן כלירמרק ואיש העסקים יריב לרנר, והבעלים החדשים מעוניינים במיתוג מחדש כwe-com. שם הם הוציאו חבילות חדשות, חבילות במחיר קבוע לכל החיים.
היסטוריה > 2020 - 2021

בספטמבר 2020 חברות פלאפון ופרטנר השיקו רשתות 5G עם כ-500 אתרים ברחבי הארץ.
בנוסף, גולן טלקום התמזגה עם סלקום.
היסטוריה > 2024

018 אקספון חזרה לתת שרות עם שם חדש xPhone.
סגירת רשתות 2G ו-3G בישראל

משרד התקשורת החליט כי רשתות דור 2 (GSM) ודור 3 בסלולר (UMTS) ייסגרו בהליך מדורג שיימשך חמש שנים ויסתיים בתאריך 31 בדצמבר 2025. לאחר תאריך זה יפעלו בישראל רק טכנולוגיות דור 4 (LTE) ודור 5 (5G).
סלולרי כשר

רבנים ומחנכים בציבור החרדי הבחינו שהטלפונים הסלולריים המתקדמים נרכשים על ידי בני נוער חרדיים ואלו משתמשים בשירותי התוכן ללא כל בקרה. כתוצאה מכך, נחשפו צעירים אלה לתכנים אינטרנטיים מגוונים, שחלקם נחשב בציבור החרדי כתועבה. הרבנים, שחששו לגורלם הרוחני של בני הנוער, הקימו ועדת רבנים מיוחדת - "ועדת הרבנים לענייני תקשורת", שבחנה דרכים לפתרון הבעיה.
הפתרון הראשון היה יצירת אפשרות של חסימת מספרים מסוימים ומניעת חיבור לאינטרנט סלולרי. הפעלת חסימה כזו הייתה על פי בקשה ממוקד השירות של החברה סלולרית. את רשימת מספרי הטלפון החסומים העבירה ועדת הרבנים לחברות הסלולר ואף עדכנו אותה לפי הצורך.
לקראת סוף 2004 החליטה ועדת הרבנים לפנות בשנית לחברות הסלולריות הפועלות בישראל ולתבוע מהן לשווק טלפון סלולרי "כשר", שמלבד האפשרות לשוחח בו, הוא נטול כל תכונה נוספת.
לאחר שחברות הסלולר הוותיקות התנגדו, מחשש שיפגעו הכנסותיהן, נענתה מירס, אשר לא היו לה לקוחות בשוק החרדי, לפנייה והייתה הראשונה לספק את המכשיר הסלולרי הכשר הראשון בישראל. ההצלחה הייתה רבה ואלפי מנויים הצטרפו לפתרון המכשיר הכשר, כהמלצת ועדת הרבנים. לאחר שראו כי מאבדים נתח שוק במגזר, יישרו קו שאר החברות והחלו משווקות מסלולי מנויים, המיועדים לציבור החרדי המשתמש בסלולרי כשר. כיוון שהשירותים הנוספים מהווים מקור הכנסה לא מבוטל לחברות הסלולר ועל-מנת למנוע מהציבור החילוני להשתמש בטלפון כשר, קבעו החברות כי בשבתות התעריף לשיחה יוצאת הוא כעשרה שקלים לדקה. באופן זה, נמנע הצרכן שאינו שומר שבת לרכוש מכשיר כשר, שמא ידבר בו בשבת ויחויב במחיר מופקע זה.
ראו גם

תקשורת בישראל
תקשורת סלולרית
קידומת טלפון בישראל
הישרדות: קרמואן

| --- | --- |
 סוגה:  תוכנית מציאות
 מנחים:  ג'ף פרובסט
 זוכים:  ג'ון קוקרן
 פרסים:  מיליון דולר
 ארץ מקור:  ארצות הברית ארצות הברית
 שפות:  אנגלית
 מספר פרקים:  15
 הפקה
 אתר צילומים:  קרמואן, הפיליפינים
 שידור
 רשת שידור:  CBS
 תקופת שידור מקורית:  13 בפברואר 2013 – 12 במאי 2013
 
 → הפיליפיניםדם נגד מים ←
 
הישרדות: קרמואן – מעריצים נגד פייבוריטים (באנגלית: Survivor: Caramoan – Fans vs. Favorites), ידועה גם כהישרדות: קרמואן, היא העונה העשרים ושש של תוכנית המציאות האמריקאית "הישרדות". העונה, אשר צולמה בקרמואן, הפיליפינים מ-21 במאי עד 28 ביוני 2012, עלתה לשידור ברשת השידור האמריקאית CBS ב-13 בפברואר 2013, עד הגמר ששודר ב-12 במאי, אשר ג'ון קוקרן הורכז לשורד האחרון על פני דון מיהן ושרי ביתמן בהצבעה פה אחד.
בדומה ל"הישרדות: מיקרונזיה", העונה הראשונה עם כותרת המשנה "מעריצים נגד פייבוריטים", העונה כללה בתחילה שבט של 10 שורדי עבר מעונות קודמות ושבט של 10 שורדים חדשים. זו הייתה העונה השמינית בסך הכל עם שחקנים חוזרים. העונה צולמה באיי קרמואן בפיליפינים, בדומה לעונה הקודמת.
ג'ון קוקרן הוכתר לשורד האחרון בגמר העונה ב-12 במאי 2013, לאחר שהביס את דון מיהן ושרי ביתמן בהצבעה פה אחד 0–0–8. מלקולם פרברג זכה ב-100,000 דולר כ"חביב הקהל", וקיבל 36% מהקולות על פני ברנדה לאו, שקיבלה 35%.
ליהוק

לפי פרובסט, המפיקים הציעו גם למאט אלרוד מ"הישרדות: אי הגאולה" ושאנון "שאמבו" ווטרס מ"הישרדות: סמואה" השתתפות בעונה, אך שניהם דחו את ההצעה, מתוך אמונה שעונה אחת מספיקה להם. צוות הליהוק שקל גם להציע לליסה ולצל מ"הישרדות: פיליפינים" השתתפות בעונה, אך הבין שלבקש מאמא לילדים להשתתף בעונות אחת אחרי השנייה יהיה דבר קשה לעשות. גם טרוי "טרויזאן" רוברטסון ("עולם אחד"), טייסון אפוסטול ("טוקנטינס", "גיבורים נגד נבלים") וסטיבן פישבך ("טוקנטינס") היו ליהוקים אופציונאליים שלא יצאו לפועל.
מתמודדים

בעונה זו התחרו 10 שורדים חדשים, "המעריצים", ו-10 שורדי עבר, "הפייבוריטים", משש עונות קודמות שחזרו להזדמנות השנייה שלהם במשחק. שני השבטים המקוריים היו ביקאל וגוטה, שנקראו על שם מקומות בקרמואן. השבט המאוחד היה ידוע בשם אניל אדאם, על שם אמו של השורד מלקולם פרברג (השם "מדלין" באיות לאחור).
בין הפייבוריטים נמצא אריק רייכנבאך, "מעריץ" מהעונה המקורית של "מעריצים נגד פייבוריטים", "הישרדות: מיקרונזיה". בין מתמודדי "מעריצים" נמצאים נהגת המרוצים המקצועית העתידית ג'וליה לנדאואר; ומיס מיזורי ארצות הברית לשעבר הופ דריסקיל, שהגיעה למקום ה-16 בתחרות מיס ארצות הברית 2011.
| מתמודד | שבט מקורי | חילוף שבטים | שבט מאוחד | הדחה |
| --- | --- | --- | --- | --- |
| פרנצ'סקה הוגי 38, ברוקלין, ניו יורק "אי הגאולה" | ביקאל |  |  | 01 !מודחת ראשונה יום 3 |
| אלכסנדרה "אלי" פוהביץ 38, ברוקלין, ניו יורק | גוטה |  |  | 02 !מודחת שנייה יום 5 |
| הופ דריסקיל 23, ג'פרסון סיטי, מיזורי | גוטה |  |  | 03 !מודחת שלישית יום 7 |
| שמר תומאס 27, ברוקלין, ניו יורק | גוטה |  |  | 04 !פונה רפואית יום 10 |
| לורה אלכסנדר 23, וושינגטון די.סי. | גוטה |  |  | 05 !מודחת רביעית יום 10 |
| ברנדון הנץ 21, קייטי, טקסס "האוקיינוס השקט הדרומי" | ביקאל |  |  | 06 !מודח חמישי יום 13 |
| מאט בישוף 38, סינסינטי | גוטה | ביקאל |  | 07 !מודח שישי יום 16 |
| ג'וליה לנדאואר 21, סטנפורד, קליפורניה | גוטה | ביקאל |  | 08 !מודחת שביעית יום 19 |
| קורין קפלן 33, לוס אנג'לס, קליפורניה "גבון" | ביקאל | ביקאל | אניל אדאם | 09 !מודחת שמינית יום 22 |
| מייקל סנואו 44, ניו יורק, ניו יורק | גוטה | ביקאל | אניל אדאם | 10 !מודח תשיעי מושבע ראשון יום 25 |
| פיליפ שפרד 54, סנטה מוניקה, קליפורניה "אי הגאולה" | ביקאל | ביקאל | אניל אדאם | 11 !מודח עשירי מושבע שני יום 28 |
| מלקולם פרברג 26, אודסה, ניו יורק "הפיליפינים" | ביקאל | גוטה | אניל אדאם | 12 !מודח אחד עשר מושבע שלישי יום 30 |
| ריינולד טופר 30, סן פרנסיסקו, קליפורניה | גוטה | גוטה | אניל אדאם | 13 !מודח שנים עשר מושבע רביעי יום 31 |
| אנדריאה בוהלקה 23, ניו יורק, ניו יורק "אי הגאולה" | ביקאל | גוטה | אניל אדאם | 14 !מודחת שלוש עשרה מושבעת חמישית יום 33 |
| ברנדה לאו 29, מיאמי, פלורידה "ניקרגואה" | ביקאל | גוטה | אניל אדאם | 15 !מודחת ארבע עשרה מושבעת שישית יום 36 |
| אריק רייכנבאך 27, סנטה קלריטה, קליפורניה "מיקרונזיה" | ביקאל | גוטה | אניל אדאם | 16 !פונה רפואית מושבע שביעי יום 36 |
| אדי פוקס 23, איסט ברונסוויק, ניו ג'רזי | גוטה | גוטה | אניל אדאם | 17 !מודח חמישה עשר מושבע שמיני יום 38 |
| שרי ביתמן 41, בויסי, איידהו | גוטה | גוטה | אניל אדאם | 18 !מקום שני יום 39 |
| דון מיהן 42, ג'ורדן הדרומית, יוטה "האוקיינוס השקט הדרומי" | ביקאל | ביקאל | אניל אדאם | 19 !מקום שני יום 39 |
| ג'ון קוקרן 25, וושינגטון די.סי. "האוקיינוס השקט הדרומי" | ביקאל | ביקאל | אניל אדאם | 20 !השורד האחרון יום 39 |
מתמודדים > הופעות עתידיות

אנדריאה בוהלקה ומלקולם פרברג חזרו להתחרות בפעם השלישית ב-"הישרדות: משני משחק".
מחוץ ל"הישרדות", קורין קפלן התחרתה בעונה ה-31 של "המירוץ למיליון" ביחד עם שורדת העבר אלייזה אורלינס. ב-2022, התחרה פרברג בתוכנית הריאליטי של USA, "נחש בדשא".
הערות שוליים

↑  Ross, Dalton. "Jeff Probst reveals the players who would not return to play 'Survivor: Caramoan — Fans vs. Favorites'". Entertainment Weekly. ארכיון מ-1 בפברואר 2013. נבדק ב-1 בפברואר 2013. {{cite journal}}:  (עזרה)
↑  שגיאת תסריט: היחידה "cite news" אינה קיימת.
↑  Ross, Dalton (11 בינואר 2013). "'Survivor: Caramoan -- Fans vs Favorites': New cast and intel revealed!". Entertainment Weekly. ארכיון מ-12 בינואר 2013. נבדק ב-13 בינואר 2013. {{cite journal}}:  (עזרה)
↑  שגיאת תסריט: היחידה "cite web" אינה קיימת.
↑  שגיאת תסריט: היחידה "cite news" אינה קיימת.
↑  Tharp, Sharon (2022-07-27). "Survivor's Malcolm Breaks Down 'Snake in the Grass' Win". Us Weekly (באנגלית אמריקאית). נבדק ב-2024-06-12.
7 (אלבום של נלי פורטדו)

7 הוא אלבום האולפן השביעי של הזמרת-יוצרת הקנדית נלי פורטדו. האלבום יצא לאור ב-20 בספטמבר 2024, בהוצאת חברות התקליטים נלסטאר אנטרטיינמנט ו-21 אנטרטיינמנט גרופ. זהו אלבומה הראשון מאז צאת The Ride‏ 2017. מתוך האלבום יצאו הסינגלים "Love Bites" ביחד עם טובה לו ואס ג'י לואיס ו-"Corazon" ביחד עם בומבה אסטראו. האלבום כלל שיתופי פעולה עם הזמרות הקנדיות אליסיה קארה ושרלוט דיי וילסון והמפיקים הקנדיים וונדה-גירל וטי-מינוס.
רקע והכרזה

לאחר מספר שנים של חוסר פעילות, פורטדו אישרה בריאיון למגזין Fault שתוציא מוזיקה חדשה במאי 2023, ואמרה שהיא "הקליטה מאה שירים בשמונה-עשר החודשים האחרונים" והיא "כל כך נרגשת להביא לאנשים מוזיקה חדשה". במרץ 2024, בראיון למגזין Euphoria, חשפה שהקליטה למעלה מ-200 שירים, כמו גם את העטיפה של האלבום; היא אישרה שהמוזיקה החדשה שלה מורכבת מ-10–20 אחוזי ספרדית.
ביולי, הכריזה פורטדו על צאת האלבום 7 וחשפה שהיא כתבה "400–500 קטעים מוזיקליים בארבע שנים" והסבירה שהפרעות הקשב, הריכוז וההיפראקטיביות שלה לא "תמיד מאפשרות [לה] להשלים יצירות בצורה שיטתית ולכן קשה להסביר איך נבחרו ארבעה-עשר השירים לבסוף". פורטדו השוותה את השירים ל"צדפים אקראיים שעשויים להיות דומים אבל בכלל לא דומים" ואמרה שכוונתה הייתה "לספק מעין נתיב מילוט ובריחה למאזינים". בחברת התקליטים שלה כינו את האלבום "כארבע שנים של גילוי אמנותי".
פורטדו, סיפרה בריאיון לגבי שם האלבום, "זהו השם היחיד שהיה נראה לי הגיוני". בהמשך, הוסיפה שמדובר אלבום האולפן השביעי שלה ושבע שנים שחלפו מאז יצא האחרון, "זה יותר כמו קולקציה. קולקציות אופנה לא באמת נקראות בשם מסוים, הן פשוט נקראות 'אוסף מספר 10' או '21'. זה האוסף השביעי שלי".
סינגלים

ב-8 במאי 2024, הודיעה פורטדו באמצעות עמוד האינסטגרם שלה על יציאתו של סינגל חדש, "Love Bites", ביחד עם הזמרת השוודית טובה לו והדי ג'יי האנגלי אס ג'י לואיס, שיצא לאור ב-22 במאי 2024. פורטדו הצהירה בשנת 2023 שהיא רצתה לעבוד עם די ג'יים כיוון "שהבינה כמה אנשים אוהבים לרקוד ולברוח למוזיקה".
ב-5 ביולי, פורטדו הכריזה על צאת הסינגל "Corazón", יותר משנה לאחר שביצעה אותו בפעם הראשונה בפסטיבל אושיאגה, בקנדה. בשיר משתתפת הלהקה הקולומביאנית בומבה אסטראו; הוא יצא לאור ב-12 ביולי 2024, יממה לאחר ההכרזה על האלבום.
רשימת רצועות

| 7> מס' | 7> שם | 7> משך | 7>  | 7>  | 7>  | 7>  | 7>  | 7>  | 7>  |
| --- | --- | --- | --- | --- | --- | --- | --- | --- | --- |
| 1. | Showstopper  | 2:29 |  |  |  |  |  |  |  |
| 2. | Corazón (ביחד עם בומבה אסטראו)   | 2:37 |  |  |  |  |  |  |  |
| 3. | Love Bites (ביחד עם טובה לו ואס ג'י לואיס)   | 2:47 |  |  |  |  |  |  |  |
| 4. | Better for Worse (בהשתתפות גריי הוקן)   | 3:24 |  |  |  |  |  |  |  |
| 5. | Honesty  | 2:16 |  |  |  |  |  |  |  |
| 6. | Floodgate  | 2:06 |  |  |  |  |  |  |  |
| 7. | Crown (בהשתתפות בלאקי)   | 2:46 |  |  |  |  |  |  |  |
| 8. | All Comes Back (בהשתתפות שרלוט דיי וילסון)   | 3:14 |  |  |  |  |  |  |  |
| 9. | Save Your Breath (בהשתתפות ויליאן 108, צ'רמי, טבורה ג'ונסון וטינומי בנקס)   | 2:59 |  |  |  |  |  |  |  |
| 10. | Ready for Myself  | 3:03 |  |  |  |  |  |  |  |
| 11. | Fantasy  | 2:08 |  |  |  |  |  |  |  |
| 12. | Better Than Ever  | 2:11 |  |  |  |  |  |  |  |
| 13. | Take Me Down  | 2:27 |  |  |  |  |  |  |  |
| 14. | Untitled  | 2:55 |  |  |  |  |  |  |  |
| משך כולל: | משך כולל: | 37:29 |  |  |  |  |  |  |  |